open-index/open-wikipedia-markdown huggingface dataset:
טירוצ'יראפאלי

**טירוצ'יראפאלי** (בטמילית: **திருச்சிராப்பள்ளி**, באנגלית: **Tiruchirappalli**, בהינדי: **तिरुचिरापल्ली**; בעבר נודעה באנגלית בתור **טריצ'ינופולי**, באנגלית: **Trichinopoly**), הידועה גם בקיצור בתור **טריצ'י** (בטמילית: **திருச்சி**, באנגלית: **Trichy**), היא עיר גדולה בהודו אשר ממוקמת במחוז טירוצ'יראפאלי שבמדינה ההודית טמיל נאדו. מספר התושבים בעיר היה 916,857 נכון ל-2011.

העיר נחשבת לעיר הטובה ביותר למגורים והנקייה ביותר בטמיל נאדו, כמו גם כעיר החמישית הבטוחה ביותר לנשים בהודו.

## דפוסי האקלים
האקלים בעיר לא חווה שינוי משמעותי בטמפרטורה בין עונת הקיץ לחורף. האקלים מאופיין בדרך כלל בטמפרטורות גבוהות ובלחות נמוכה. הטמפרטורה הממוצעת השנתית היא 28.9 מעלות צלזיוס והטמפרטורה הממוצעת החודשית נע בין 25 מעלות צלזיוס ל-32 מעלות צלזיוס. החודשים החמים ביותר בעיר הם בין אפריל ליוני, בהם העיר חווה סופות אבק תכופות. מיוני עד ספטמבר, העיר חווה אקלים מתון יחסית המלווה בגשמים וסופות רעמים. רוב גשמים יורדים בין אוקטובר לדצמבר. כמות המשקעים השנתית הממוצעת היא 841.9 מ"מ.

## קישורים חיצוניים

* 
* 

קטגוריה:טמיל נאדו: ערים
קטגוריה:יישובים שהוקמו ב-1866
דייוויד קופרפילד (סדרה, 1974)

**דייוויד קופרפילד** (באנגלית: **David Copperfield**) היא מיני-סדרה בריטית בת שישה חלקים המבוססת על הרומן באותו שם מאת צ'ארלס דיקנס. העיבוד נעשה בידי יו וייטמור, וביימה ג'ואן קראפט. הסדרה שודרה בערוץ BBC One מדי שבוע החל מ-1 בדצמבר 1974. ההפקה נעשתה בשיתוף Time-Life Television Productions.

התגובות לגרסה זו היו בדרך כלל חיוביות. בביקורת בעיתון האובזרבר כתב קלייב ג'יימס: 

## צוות השחקנים
* דייוויד ילנד – דייוויד קופרפילד
* מרטין ג'רוויס – אוריה היפ
* ארתור לאו – וילקינס מיקובר
* דייוויד טרוטון – חם פגוטי
* איאן הוג – דן פגוטי
* טימותי בייטסון – מר דיק
* פיישנס קולייר – בטסי טרוטווד
* אנתוני אנדרוז – סטירפורת'
* פטרישה ראוטלדג' – גברת מיקובר
* ליז סמית' – גברת היפ
* פט קין – פגוטי
* שילה קית' – גברת סטירפורת'
* בת' מוריס – דורה

## קישורים חיצוניים

* הסדרה "דייוויד קופרפילד" באתר ה-BBC

## הערות שוליים

קטגוריה:סרטים המבוססים על דייוויד קופרפילד
קטגוריה:סדרות טלוויזיה בריטיות שעלו לשידור בשנות ה-1970
קטגוריה:סדרות דרמה בריטיות
קטגוריה:הטלוויזיה החינוכית הישראלית - תוכניות רכש
חוק יחסי ממון בין בני זוג

**חוק יחסי ממון בין בני זוג, תשל"ג-1973** הוא חוק שעוסק בדרך חלוקת הרכוש של בני זוג במקרה של גירושין או פטירה.

החוק נחקק בעקבות פניות הרבות לבתי המשפט בנושא חלוקת רכוש לפי הלכת השיתוף, כלומר, הכלל המשפטי שנקבע בפסיקה על ידי בית המשפט, המסדיר את נושא חלוקת הרכוש בעת הגירושין בין בני זוג.

החוק עבר ארבעה תיקונים החל משנת 1995 ועד התיקון העדכני ביותר שנעשה בשנת 2008.

## הרקע לחוק
בעבר, טרם החלת החוק, חלוקת הרכוש בין בני זוג נעשתה לפי "הלכת השיתוף" הקובעת כי הרכוש כולו שנצבר במהלך חיי הנישואין מתחלק באופן שווה בין שני בני הזוג. זה בתנאי ששני בני הזוג תרמו מכוחם וממשאביהם לבניית הזוגיות, גם אם צד אחד הכניס יותר כסף ונכסים לזוגיות, ותרומת הצד השני הייתה דאגה למשק הבית, אז החלוקה נחשבת לשוויונית.

השיתוף מתבטא גם בכך שהרכוש הרשום על שמו של אחד מבני הזוג בלבד הוא נכס שנרכש במהלך חייהם המשותפים ונרשם רק על שמה של האישה, הוא יהיה שייך גם לגבר מכוח ההבנה שהייתה כוונה לשתף אותו בבעלות. זאת גם אם שמו לא מופיע כבעלים של הרכוש.

כדי שרכוש מסוים יצא מחזקת השיתוף יש להוכיח שלא הייתה כוונה לרשום את הרכוש גם על שמו של בן הזוג השני. נטל ההוכחה הוא על מי שמבקש להשאיר את הרכוש בחזקתו.

כמו כן, רכוש שמקורו מחוץ לזוגיות כגון: ירושה, מתנה מקרובים לאחד מבני הזוג וכדומה, הוא יישאר בחזקת בן הזוג שלו ניתן הרכוש מלבד.

## עיקרי החוק
החוק נחקק בשנת 1973, והוא מוגדר גם כצו הקובע כי כל הרכוש שצברו בני הזוג במהלך נישואיהם, הוא רכוש משותף, ולכן יחולק ביניהם שווה בשווה כאשר הסדר זה נקרא "איזון משאבים" וכל הזוגות שנישאו לאחר 1/1/74 מחויבים לו. קיימים שני מקרים חריגים שעליהם החוק אינו חל אם בני הזוג ערכו לפני הנישואין או אחרי כן הסכם ממון, או אם בני הזוג ערכו הסכם במסגרת הליך הגירושין, ושני הצדדים חתמו על הסכם חלוקת רכוש שקיבל תוקף של פסק דין מחייב.

## משמעות החוק
חוק זה מקנה זכאות לכל אחד מבני הזוג לקבל מחצית מרכושם המשותף. נוסף על כך, לפי החוק, נכסים שהיו שייכים לבן הזוג לפני הנישואין, או שקיבל אותם בירושה או במתנה במהלך הנישואין לא יחולקו בין בני הזוג אלא יישארו בחזקת בן הזוג שעל שמו רשומים הנכסים.

## תיקוני החוק
### (תיקון מס' 2)
הסכם ממון שנחתם לפני הנישואין יכול להיות מאומת בידי נוטריון לפי  שקובע חובת נוכחות הנוטריון כאשר בני הזוג הניצבים בפניו עשו את ההסכם בהסכמה חופשית ובהבינם את משמעותו ותוצאותיו.

### (תיקון מס' 3)
הסכם ממון מחייב אישור של בית המשפט לענייני משפחה או של בית הדין הרבני שלו.

האישור יינתן רק לאחר שבית המשפט או בית הדין נוכח לדעת שבני הזוג עשו את ההסכם בהסכמה חופשית, ושבני הזוג מבינים את משמעותו ואת תוצאותיו. הדגש הוא שההסכם לא נחתם מכפייה, מחוסר הבנה שלו או של ההשלכות, וכך ימנע מצבים של ניצול בין בני זוג על רקע נסיבות שונות.

### (תיקון מס' 4)
התיקון נעשה בשנת התשס"ט–2008 והוא מאפשר חלוקת רכוש בין בני זוג עוד בטרם מתן הגט.

## קישורים חיצוניים
* 
* 
* 
* 
* עו"ד עודד וולף, הסכם ממון לדירה עם משכנתא: טיפים משפטיים לזוגות

## הערות שוליים

קטגוריה:משפחה
יחסי ממון בין בני זוג
גאזיאבאד

**גאזיאבאד** (בהינדית: **ग़ाज़ियाबाद**; באורדו: **غازی آباد،**; באנגלית: **Ghaziabad**) היא עיר בהודו אשר ממוקמת במחוז גאזיאבאד שבמדינה ההודית אוטר פרדש. מספר התושבים בעיר היה 2,358,525 נכון ל-2011. גאזיאבאד ממוקמת בגובה 214 מטר מעל פני הים.

## דפוסי אקלים
בין אפריל ליולי החום בגאזיאבאד כבד, ועולה לעיתים קרובות על 40 מעלות. ביולי ואוגוסט מגיעים גשמי המונסון הכבדים המפחיתים את החום אך מלווים בעלייה בלחות, כשלאחריהם חוזר החום. החורף נמשך בין נובמבר לינואר, ומתאפיין בערפל כבד ובראות לקויה. מזג האוויר הנוח והנעים ביותר הוא במהלך החודשים פברואר ומרץ.

## קישורים חיצוניים

*  
* 

קטגוריה:אוטר פרדש: ערים
קטגוריה:יישובים שהוקמו ב-1740
סיאם ריפ

**סיאם ריפ** (בקמרית: **ក្រុងសៀមរាប**) היא עיר הבירה של מחוז סיאם ריפ שבצפון-מערב קמבודיה. מספר התושבים בעיר היה 139,458 נכון ל-2018. סיאם ריפ ממוקמת על גדות אגם טונלה סאפ בגובה 18 מטר מעל פני הים.

העיר היא עיר קיט מהווה יעד תיירותי פופולרי בעיקר בשל היותה מוקד מרכזי לתיירים שעושים דרכם לפארק הארכאולוגי באנגקור, אשר ממוקם צפונית לעיר.

בעיר ישנם מספר רב של בתי מלון, אתרי נופש, מסעדות ובתי עסק שהוקמו סביב ענף התיירות.

## קישורים חיצוניים

* 
* 

קטגוריה:קמבודיה: ערים
גוראקפור

**גוראקפור** (בהינדי: **गोरखपुर**) היא עיר בהודו אשר ממוקמת במחוז גוראקפור שבמדינה ההודית אוטר פרדש. מספר התושבים בעיר היה 673,446 נכון ל-2011. העיר ממוקמת בגובה 84 מטר מעל פני הים, כ-100 ק"מ מגבול נפאל.

גוראקפור מחוברת לרשת הרכבות הארצית ולה שדה תעופה משלה.
## דמוגרפיה
במהלך המאה ה-20 גדלה אוכלוסיית היישוב בזכות הגירה מכ-65,000 תושבים לכ-620 אלף תושבים. אוכלוסיית העיר כוללת בעיקר הינדים (כ-70%), וכמו גם מוסלמים (כ-25%), בודהיסטים, סיקים, ונוצרים. השפה הדומיננטית בעיר היא הינדי.

## קישורים חיצוניים

* 

קטגוריה:אוטר פרדש: ערים
Baojun 510

**Baojun 510** הוא קרוסאובר מתוצרת יצרנית הרכב הסינית
Baojun  אשר מיוצר משנת 2016 ועד היום.

היצרן "Baojun" הוא חברת בת של סאיק מוטור (בסינית: "上汽通用五菱汽车股份有限公司") בשליטה ובשיתוף (joint venture) קונצרן הרכב האמריקאי ג'נרל מוטורס, ויצרן הרכב הסיני SAIC.

## Baojun 510

* 5 דלתות.
* 5 מושבים.
* מנוע קדמי.
* מנוע בנזין - 1.5 ליטר.
* מנוע הנעה קדמית.
* תאוצה בין 0-100 קמ"ש היא 12.0 שניות.
* קיבולת מכל דלק - 45 ליטר.
* צמיגים - 205 / 60 R16.
* 5 דרגות גימור.
* מחיר היחידה מדגם "Baojun 510" עמד על 69,800-76,800 רנמינבי (נכון לשנת 2016, בסין).

## תמונות

קובץ:Baojun 510 02 China 2017-03-25.jpg| דגם "Baojun 510" 
קובץ:Baojun 510 rear.jpg| דגם "Baojun 510" 
קובץ:Baojun 510 01 China 2017-03-24.jpg | דגם "Baojun 510" 
קובץ:Baojun 510.jpg| דגם "Baojun 510" 


## ראו גם
* Baojun 360
* Baojun 560
* Baojun RS-5
* Baojun 630

## קישורים חיצוניים

* 
* 
* 

## הערות שוליים

קטגוריה:קרוסאובר
קטגוריה:דגמי מכוניות שהושקו ב-2016
510
כדורגל באולימפיאדת מונטריאול (1976)

**[[אולימפיאדת מונטריאול (1976)]]** נערכה במונטריאול שבקנדה. תחרויות הכדורגל נערכו בין ה-18 ל-31 ביולי 1976. לאור קיום ליגות מקצועיות חזקות הכדורגלנים הבולטים של התקופה לא יכלו להשתתף בתחרות. התחרות סימנה את המשך תקופת הדומיננטיות של הנבחרות מהגוש המזרחי שקיבלו תמיכה כספית מגופים ממשלתיים. 

מישל פלטיני והוגו סאנצ'ס הצעירים השתתפו בתחרות. אולג בלוחין זכה במדליה אולימפית שנייה.

בעקבות חרם של מספר מדינות, רובן מאפריקה, על האולימפיאדה במונטריאול, רק 13 נבחרות מתוך ה-16 שהעפילו, השתתפו לבסוף בטורניר. פרישתן של ,  ו, הובילו לכך שבשלב הבתים בשלושה מתוך ארבעת הבתים השתתפו שלוש נבחרות בלבד.

ב-23 משחקים נכבשו 66 שערים (2.9 בממצע). במשחקים נכחו 580,126 אלף צופים.

במדליית הזהב זכתה , שגברה בגמר 1–3 על האלופה האולימפית המכהנת, , שהסתפקה במדליית הכסף. , שגברה 0–2 על ברזיל במשחק על המקום השלישי, זכתה במדליית הארד.

## אצטדיונים
טורניר הכדורגל התקיים בארבעה אצטדיונים שונים בארבע ערים שונות. הגדול ביניהם, האצטדיון האולימפי במונטריאול, אירח את משחק הגמר ואת המשחק על מדליית הארד.





## הנבחרות שהעפילו
התחרות הייתה מתוכננת ל-16 נבחרות. להלן ההקצאה:

* אירופה - 4 מקומות (20 נבחרות נרשמו)
* אפריקה - 3 מקומות (24 נבחרות נרשמו)
* אסיה - 3 מקומות (14 נבחרות נרשמו)
* אמריקה הדרומית - 2 מקומות  (6 נבחרות נרשמו)
* אמריקה הצפונית - 2 מקומות (16 נבחרות נרשמו)
* האלופה המכהנת - 1
* המדינה המארחת - 1

נבחרת אורוגוואי פרשה מהטורניר, והוחלפה ב. כמו כן, בעקבות החרם האפריקאי על המשחקים האולימפיים במונטריאול, רק 13 מתוך 16 המעפילות השתתפו לבסוף בטורניר.

## תיאור התחרות
### בית א'

### בית ב'

### בית ג'

### בית ד'

### שלב הנוקאאוט

### משחק הגמר

## הדירוג הסופי

הערה:הדירג לפי הנתונים באתר האולימפי

### ישראל באולימפיאדה
נבחרת ישראל העפילה לטורניר כאחת משלוש הנציגות של הקונפדרציה האסייאתית. הייתה זו השתתפות שנייה של הנבחרת בטורניר, שמונה שנים לאחר הופעת הבכורה באולימפיאדת מקסיקו סיטי. בדומה לטורניר הקודם, צלחה ישראל את שלב הבתים, והודחה ברבע הגמר. ישראל הצליחה להעפיל משלב הבתים ללא ניצחון בטורניר, ובאמצעות שלוש תוצאות תיקו בשלושה מפגשים. ברבע הגמר הובסה ישראל 1–4 על ידי . ויקי פרץ כבש פעמיים עבור הנבחרת בטורניר, יצחק שום וירון עוז כבשו שער אחד.

### מלך השערים
**6 שערים**
*  אנדז'יי שרמאך

**4 שערים**
*  הנס-יורגן דורנר

**3 שערים**
*  מישל פלאטיני
*  ויקטור ראנגל
*  גז'גוז' לאטו
*  וולודימיר אונישנקו

## קישורים חיצוניים

* כדורגל באולימפיאדת מונטריאול (1976) באתר rsssf
* כדורגל באולימפיאדת מונטריאול (1976) באתר פיפ"א
* נתונים מאתר אולימפי
* נתונים מאתר פיפ"א
* נתונים מאתר transfermarkt
* נתונים מאתר התאגדות לכדורגל
* משחק הגמר - נתונים מפורטים

*
1976
קטגוריה:ענפי ספורט באולימפיאדת מונטריאול (1976)
קטגוריה:תחרויות כדורגל בקנדה
קטגוריה:מונטריאול: ספורט
קטגוריה:טורונטו: ספורט
אדוארד ניקולייב

**אדוארד ולנטינוביץ' ניקולייב** (ברוסית: **Эдуард Валентинович Николаев**; נולד ב-21 באוגוסט 1984) הוא נהג מרוצי ראלי רייד רוסי. נודע במיוחד בשל השתתפותו בקטגוריית המשאיות במרוץ ראלי דקר, בה ניצח 4 פעמים.

## קריירת מרוצים
ניקולייב ערך את הבכורה בראלי דקר בשנת 2006 כמכונאי בקבוצת קאמאז בצוותו של סרגיי רשטינקוב. את התחרות סיים הצוות במקום ה-18. שנה לאחר מכן עבר לצוותו של אילגיזאר מרדייב וסיים את המרוץ במקום השני. בשנת 2009 סיים שוב במקום השני, הפעם כחבר בצוותו של ולדימיר קגין.

בשנת 2010 עבר לראשונה לתפקיד הנהג בראלי דרך המשי אותו סיים כמנצח. בשנת 2011 ערך את הבכרה כנהג בראלי דקר וסיים במקום השלישי, אך בפער של יותר משלוש שעות מקגין שניצח את המרוץ. הפרישה של קגין ופירדאוס קבירוב קידמה את ניקולייב לתפקיד הנהג המוביל בקבוצה והמועמד לזכייה. התנגשות עם רכב בסטייג' הרביעי של התחרות הובילה לפסילתו. בשנת 2013 לא הצליח לנצח אף סטייג' במהלך המרוץ, אך ניצח את המרוץ לאחר שהקדים ב-37 דקות את חברו לקבוצה, אייראט מרדיב.

ארבע שנים לאחר הזכייה הראשונה, זכה במרוץ בפעם השנייה, הישג עליו חזר בשנתיים הבאות.

## קישורים חיצוניים

* אדוארד ניקולייב - פרופיל באתר ראלי דקר.
* אדוארד ניקולייב - פרופיל באתר Motorsport.com

## הערות שוליים

קטגוריה:נהגי מכוניות מרוץ רוסים
קטגוריה:מנצחי ראלי דקר
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1984
חוק הגבלת הפרסומת והשיווק של משקאות אלכוהוליים

**חוק הגבלת הפרסומת והשיווק של משקאות אלכוהוליים, התשע״ב–2012** הוא חוק ישראלי שמטרתו היא צמצום צריכת משקאות אלכוהוליים בכלל ובקרב בני נוער בפרט. החוק חוקק ב־2012, והוא מגביל ואוסר פרסום של משקאות אלכוהוליים בתנאים מסוימים אצל היבואנים והמשווקים לשם צמצום צריכת משקאות אלכוהוליים.

## הרקע לחוק
קיימות שתי גישות בכל הקשור לפרסום ולשיווק של משקאות אלכוהוליים בכלל, ולצעירים בפרט, המתבססות על מחקרים ועל סקרים של חוקרים. גישה אחת, המקובלת על יצרני המשקאות האלכוהוליים ועל מי שמתפרנסים מהתעשייה, היא שאלכוהול הוא מוצר חוקי ולכן יש לאפשר פרסום חוקי שלו. להגבלות על פרסום משקאות אלכוהוליים יש השפעה שלילית על שוק האלכוהול ועל שוק הפרסום. לפי גישה זו, פרסום אלכוהול אינו גורם להגברת צריכת האלכוהול אלא רק מנתב את הצרכנים לשתות משקאות מסוג מסוים.

הגישה השנייה, גישתם של החוגים המתנגדים לפרסום, היא שאומנם אלכוהול הוא מוצר חוקי אך גם מוצר בעל פוטנציאל רב לגרום נזקים בריאותיים. פרסום משקאות אלכוהוליים מטרתו להגביר את צריכת האלכוהול בקרב מי שנוהגים לשתות, וכן "לגייס" צרכני אלכוהול חדשים ובכך להגדיל את נפח המכירות. לפי גישה זו, פרסום משקאות אלכוהוליים משפיע על היחס לשתיית אלכוהול, ובסופו של דבר מעודד ומגביר צריכה של משקאות כאלה, בייחוד בקרב צעירים.

## עיקרי החוק
# איסור פרסום משקאות אלכוהוליים על שלטי חוצות
# איסור פרסום או מתנה
:א. אסור לפרסם לצרכן משקה משכר חזק שאליו נלווים פרס או זכות להשתתפות בהגרלת פרסים או בתחרות.
:ב. אסור לפרסם משקאות משכרים חזקים במקומות שאינם מיועדים לשתייה.
:ג. אסור להעניק משקה משכר כפרס בתוכנית המשודרת בטלוויזיה או ברדיו ולא יוזכר שם של יצרן המשקה המשכר כמי שמעניק פרס כאמור.

### הגבלת פרסום
פרסום למשקה משכר יכול להכיל רק את הפרטים הבאים, כולם או חלקם:
#שם של המשקה המשכר
#סמליל של המשקה המשכר
#שם היצרן של המשקה המשכר
#סמליל של היצרן של המשקה המשכר
#אריזת המשקה המשכר ומקום מכירתו
#מקום ייצור המשקה המשכר ותמונות המקום
#אחוז האלכוהול במשקה המשכר
#קיומה של תעודת הכשר למשקה המשכר
#תחרות שבה השתתף המשקה המשכר, לרבות ציון, דירוג וסוג זכייה בתחרות
#מחיר המשקה המשכר
#שנת הייצור של המשקה המשכר
#פרטי מידע נוספים שקבע השר, אם הפרסום נעשה בכתב עת מקצועי שעניינו משקאות משכרים והשר אישר לעניין זה.

## עונשים
אדם יחיד אשר יעבור על אחד מעיקרי החוק צפוי לקנס בסך עד 75,300 ₪, או לעונש מאסר למעלה משנה אבל לא יותר משלוש שנים. תאגיד העובר על החוק צפוי לקנס בסך עד 226,000 ₪ או עונש מאסר לבעלים של למעלה משלוש שנים.

## אזהרות
: א. על כל משקה משכר צריכה להיות אחת מהתוויות/ האזהרות הבאות:
::# אזהרה למשקה משכר חזק (מעל 15.5% כוהל בנפח) - "אזהרה: צריכה מופרזת של אלכוהול מסכנת חיים ומזיקה לבריאות!".
::# אזהרה למשקה משכר -"אזהרה: מכיל אלכוהול – מומלץ להימנע משתייה מופרזת".
: ב. האזהרה אמורה להיות מודבקת או מודפסת על המשקה או התווית שעליו.
: ג. האזהרה צריכה להיות בולטת לעין, באותיות בצבע שחור, קריאות וזהות בהדגשתן, על רקע לבן, ייתחם במסגרת בצבע שחור שעובייה והדגשתה כעובי האותיות באזהרה, גודל האזהרה כולה יהיה 15% משטח התווית לפחות.

## תוצאות החוק

## קישורים חיצוניים
* 
* 

## הערות שוליים

הגבלת הפרסומת והשיווק של משקאות אלכוהוליים
קטגוריה:משקאות אלכוהוליים
הגבלת הפרסומת והשיווק של משקאות אלכוהוליים
חוק המרכז למורשת הדרוזים

**חוק המרכז למורשת הדרוזים בישראל, התשס״ז–2007** הוא חוק שהוצע על ידי חבר הכנסת מג'לי והבה בכנסת ה-17. החוק הביא לפתיחת מרכז מורשת הדרוזים בחיפה. מטרת החוק העיקרית היא להקים מרכז למורשת הדרוזים, מקום בו יוכלו לבטא את התרבות שלהם כלפי חוץ, וכן לעודד את התיירות במגזר וליצור מקומות תעסוקה. המרכז יכלול את המכון, הארכיון והמוזיאון.

## רקע לחוק
חוק זה נחקק במטרה למצוא דרכים מעשיות לעידוד התיירות במגזר הדרוזי והצ'רקסי, מתוך רצון לספק פתרונות תעסוקה במגזרים האלה.

בוועדה לקידום מעמד האישה הוקדש דיון למצב התעסוקה של הנשים בחברה הדרוזית והצ'רקסית, הוועדה הזאת מתמחה בקידום מעמד האישה וצמצום הפערים בין המינים בתחום הכלכלי והם אחראים גם על שוויון תעסוקה במגזר הדרוזי. הוועדה לקידום מעמד האישה התחייבה לעקוב אחר התקדמות הטיפול בנושאי מעמד האישה ותעסוקה במגזר.

מטרת החוק העיקרית היא להקים מרכז למורשת הדרוזים, מקום בו יוכלו לבטא את התרבות שלהם כלפי חוץ. לפי התכנון, המרכז אמור לכלול את המכון, הארכיון והמוזיאון.

## עיקרי החוק
לפי החוק, המדינה תיתן למי שאחראי על המרכז את המקרקעין הדרוש על מנת להפעילו. המדינה, תממן את הקמת המרכז באופן הנדרש ותקבל את כל התקציבים שאותם היא צריכה על מנת להקימו. המועצה תאשר את התקציב השנתי של המרכז ותגישו לשר לשם אישורו; התקציב יאושר על ידי שר האוצר, שנת תקציב המרכז תהיה כשנה של תקציב המדינה.

המרכז לא יהיה רשאי למכור נכסים השייכים למרכז או להעביר בדרך אחרת נכס שבבעלותו, למעט נכסים שנקבעו בתקנות באישור השר. בנוסף לכך, המרכז לא יהיה רשאי למשכן נכס שברשותו או להשכירו לתקופה העולה על עשר שנים, אלא באישור שר המדע התרבות והספורט. כמו כן, המרכז לא ייטול הלוואה העולה על סכום שקבע השר בתקנות, אלא באישור שר המדע, התרבות והספורט ושר האוצר.

## ביצוע החוק
לפי הצעת החוק, שר המדע התרבות והספורט מונה על ביצועו, והוא אחראי לחוקק תקנות בכל הנוגע לביצוע מרכז המורשת לדרוזים, כולל סדרי העבודה של המועצה והוועד המנהל.

החוק קובע שהמועצה, בת 21 חברים, תכלול נציגים ממשרד ראש הממשלה, ממשרד המדע, התרבות והספורט, ממשרד החינוך, וממשרד התיירות.

וכן המועצה תכלול בין חבריה 5 אנשי אקדמיה המתמחים בתחומים רלוונטיים למרכז, ראש הרשות המקומית בו המרכז הוקם ונציגי ציבור. החוק קובע ששני שלישים מחברי המועצה ימונו מקרב האוכלוסייה הדרוזית.

## יישום החוק
ב-8 בינואר 2019 הוקם ביישוב הדרוזי יאנוח ג'ת מבנה המרכז למורשת הדרוזים. המרכז החל לפעול בשנת 2019, ובין השאר הוא כולל מכון מחקר המקדם מחקרים אקדמיים אודות חייהם של הדרוזים בעבר ובהווה.

## קישורים חיצוניים
* 
* 
* 

## הערות שוליים

המרכז למורשת הדרוזים
קטגוריה:העדה הדרוזית בישראל
קטגוריה:הכנסת השבע עשרה: חקיקה
סטניסלב ומריה דודק

**סטניסלב דודק** (בפולנית: **Stanislav Dodek**, 1903–1959) ו**מריה דודק** (בפולנית: **Maria Dodek**, 1908–1990) היו זוג נוצרים קתולים, שהתגוררו בכפר אוג'יקון (Odrzyków) ליד העיר קרוסנו בפולין. הוכרו כחסידי אומות העולם על כך שבמלחמת העולם השנייה הצילו ילדה יהודייה ממוות.

## פעילות בתקופת השואה להצלת יהודים
בשנת 1939 יהודי שהיה בעל מפעל עץ בכפר והעסיק רבים מאנשי הכפר במפעלו, ביקש מסטניסלב לקחת את בתו תחת חסותם של סטניסלב ואשתו כיוון שחשש לגורלה. סטניסלב הסכים והשניים קבעו כי בשעות הלילה יסע סטניסלב ליער בכרכרה וייקח משם את הילדה. כך הובאה הילדה היהודיה בגיל שנה אל חיק משפחת דודק. בני הזוג התייחסו לציפורה כבתם ולא נתנו לילדי הכפר להעליבה בשל היותה יהודייה. ציפורה אף הוטבלה בכנסייה המקומית ושמה שונה לססיליה דודק, וניתן לה הכינוי צ'סה. כל אנשי הכפר ידעו שהיא יהודייה, אך לא אמרו דבר מכיוון שהכומר בכנסייה אסר עליהם והזהירם שיענשו על ידי האל אם יגלו את מוצאה האמיתי. באחת הפעמים ריחפה סכנת גילוי זהותה, כאשר משטרת קרוסנו דרשה מהזוג דודק להביא את הילדה לחקירה בתחנת המשטרה. הרופא הגרמני שבדק אותה קבע שהיא אינה יהודייה.

## לאחר המלחמה
בשנת 1946 נודע לארגון יהודי על הימצאה של ציפורה בבית משפחת דודק בעזרת חברים של המשפחה, היא נלקחה מביתם של בני הזוג לבית יתומים יהודי, ושם משפחתה שונה לבר.

למריה דודק נאמר כי אמה הביולוגית של ציפורה נותרה בחיים והיא בבית חולים, אך הדבר לא היה נכון. ציפורה עברה בין מספר בתי יתומים ואף קבעה פעם אחת עם מריה כי תברח חזרה הביתה, עד שבשנת 1948, בגיל 8 או 9, עלתה לישראל במסגרת עליית הנוער. ציפורה הגיעה עם צלב על צווארה וכשהיא ממלמלת תפילות נוצריות. השם ציפורה ניתן לה על ידי פקיד רשות ההגירה עם הגעתה ארצה.

ציפורה לא זכרה רבות על עברה מלבד מחסור מתמיד באוכל, שינה על רצפת המטבח ואווזים שראתה בעיר הולדתה. היא גילתה פרטים על עברה רק שנים רבות לאחר מכן, כאשר הגיעה לביקור ב-2008 בכפר בו גדלה ושם סיפרו לה אנשי הכפר, שזכרו את סיפור הסתרתה, אודות ילדותה ועל משפחת דודק.

## הכרה והנצחה
בשנת 2000 הגישו בני משפחתם של מריה וסטניסלב דודק ליד ושם בקשה להכיר בהם כחסידי אומות עולם, אך בשל היעדר עדות הבקשה נדחתה. בשנת 2009, לאחר ביקורה של ציפורה בכפר הולדתה, היא פנתה אל יד ושם ונתנה את עדותה. הפרטים שנמסרו הוצלבו עם מידע מתיקה האישי בארכיון הציוני. לפיכך הוכרו מריה וסטניסלב דודק כחסידי אומות עולם ב-25 באוקטובר 2009. באותה השנה נערך טקס בשגרירות ישראל בוורשה בנוכחות כ-50 איש. את תעודת חסידי אומות העולם קיבלו אחייניה של מריה דודק.

ציפורה ליוותה פעמיים את בית הספר "רעות" מחיפה לכפר הולדתה, שם ביקרו גם בקבר של בני הזוג דודק וערכו טקס זיכרון. בנוסף להכרה במריה וסטניסלב כחסידי אומות עולם, נשלח מכתב הוקרה מיד ושם לכפר אוג'יקון על הסיוע בהסתרת ציפורה ואי הסגרת זהותה היהודית.

## הערות שוליים

קטגוריה:פולנים חסידי אומות העולם
קטגוריה:משפחות
קטגוריה:זוגות חסידי אומות העולם
קטגוריה:פולנים שנולדו ב-1903
קטגוריה:פולנים שנולדו ב-1908
קטגוריה:פולנים שנפטרו ב-1959
קטגוריה:פולנים שנפטרו ב-1990
חוק עידוד תרומות מזון

**חוק עידוד תרומות מזון, התשע"ט-2018** נחקק בשנת 2018 וקובע כי מי שתורם מזון לארגוני חלוקת מזון, לא יישא באחריות אזרחית או פלילית לנזק שנגרם עקב תרומת המזון.

## מטרת החוק
בסקר שערך המוסד לביטוח לאומי בשנת 2011, עלה כי 18.7% מאוכלוסיית ישראל חיו באי ביטחון תזונתי ומעל ממחציתם ב"אי ביטחון תזונתי ניכר".

כ-25% מהאוכל המוכן במסעדות, אולמות אירועים, חדרי אוכל, מפעלים, בסיסים צבאיים, רשתות שיווק ובתי מלון הופך לפסולת, כאשר הסיבה העיקרית לכך היא שמוסדות אלו לא מסכימים לתרום את המזון בגלל חששם מתביעות על פי חוק האחריות למוצרים פגומים, התש"ם–1980, לפיו האחריות לפיצויים על נזק גוף שנגרם כתוצאה מפגם במוצר, לרבות מזון, מוטלת על היצרן.

לפיכך, הוצע לקבוע פטור מאחריות פלילית או נזיקית למי שתורם בתום לב מזון לעמותה שמחלקת מזון. ההגנה תחול גם על תרומת מזון, שלא היה משווק למסחר מטעמים שונים, ובכללם טעמים אסתטיים, כל עוד מדובר במזון שאינו עלול לסכן את בריאות צרכניו.

## עיקרי החוק
החוק קובע כי מי שתורם מזון לארגוני חלוקת מזון, וכן ארגונים לחלוקת מזון המובילים, מחלקים או מחזיקים תרומות מזון, לא יישאו באחריות אזרחית או פלילית לנזק שנגרם עקב תרומת המזון, וזאת רק אם התורמים פעלו בהתאם להוראות כל דין החלות עליהם ולא התרשלו.

קביעה נוספת בחוק עוסקת בנושא הבעת הוקרה לעסקים העומדים בדרישות החוק: שר הבריאות יעניק אחת לשנה אותות הוקרה לעסקים העומדים בדרישות החוק והוכיחו כי הם תורמים מזון לארגונים לחלוקת מזון על פי קריטריונים שנקבעו. רשימת העסקים שהוענקו להם אותות הוקרה תפורסם באתר האינטרנט של משרד הבריאות.

בתיקון לחוק מנובמבר 2024 נקבע שגוף ציבורי (כהגדרתו בחוק) המספק שירותי הסעדה לבאים בשעריו, בהיקף של 500 מנות ליום עבודה לפחות, לא יסרב סירוב שאינו מוצדק לבקשת ארגון לחלוקת מזון להתקשר עימו לשם איסופו של המזון העודף מחצריו.

## ראו גם

* הצלת מזון
* לקט ישראל
* ארגון לתת

## קישורים חיצוניים
* 
* 

## הערות שוליים

עידוד תרומות מזון
קטגוריה:הכנסת העשרים: חקיקה
קטגוריה:ישראל: רווחה
קטגוריה:דיני נזיקין
קטגוריה:תזונה בת קיימא
קטגוריה:תרומות
Baojun 560

**Baojun 560** הוא קרוסאובר קומפקטי המוגדר SUV, מתוצרת יצרנית הרכב הסינית Baojun  אשר יוצר בין השנים 2015–2018.

היצרן "Baojun" הוא חברת בת של "SAIC-GM-Wuling"  (בסינית: "上汽通用五菱汽车股份有限公司") בשליטה ובשיתוף (joint venture) קונצרן הרכב האמריקאי ג'נרל מוטורס, ויצרן הרכב הסיני סאיק מוטור.

## "Baojun 560"
* דגמי "Baojun 560" שווקו מיולי 2015.
* 5 מושבים.
* 5 דלתות.
* מנוע קדמי.
* מנוע בנזין 1.5 ליטר, 1.8 ליטר.
* מנוע הנעה קדמית.
* תכולת מכל דלק - 52 ליטר.
* צמיגים - 215/60 R17.
* נפח תא מטען - 460 ליטר, 1,015 ליטר (מושבים אחוריים מקופלים).
* תאוצה בין 0-100 קמ"ש היא 12.17 שניות (דגם מנוע 1.8 ליטר).
* בשנת 2016 יוצרו מדגמי "Baojun 560" סך של 321,555 יחידות.
### דגמים

* ".8 MT Comfort" - מחיר היחידה עמד על 76,800 רנמינבי (נכון לשנת 2015 בסין).
* "1.8 MT Elite" - מחיר היחידה עמד על 83,800 רנמינבי (נכון לשנת 2015 בסין).
* "1.8 MT Deluxe" - מחיר היחידה עמד על 89,800 רנמינבי (נכון לשנת 2015 בסין).

## תמונות

קובץ:Baojun 560 01 China 2016-04-01.jpg| דגם "Baojun 560"
קובץ:Baojun 560 02 China 2016-04-01.jpg| דגם "Baojun 560"
קובץ:Baojun 560 02 China 2016-04-06.jpg| דגם "Baojun 560"
קובץ:Baojun 560 4 China 2016-04-06.jpg| דגם "Baojun 560"
קובץ:Baojun 560 rear.jpg | דגם "Baojun 560"


## ראו גם
* Baojun 360
* Baojun 510
* Baojun RS-5

## קישורים חיצוניים

* 

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:קרוסאובר
קטגוריה:דגמי מכוניות שהושקו ב-2015
560
S5 0014 +81

**S5 0014 +81** הוא קוואזר מרוחק, סופר זוהר, סוג של בלאזר, הממוקם באזור של קבוצת הכוכבים קפאוס.

## מאפיינים
s50014+81 הוא קוואזר ovv (משתנה אלים אופטי). זהו אחד הקווזרים המבהיקים ביותר הידועים, עם בהירות כוללת של מעל ל-41^10 וואט. החור השחור המרכזי של הקוואזר בולע כמות עצומה של חומר, שוות ערך ל-4,000 מסות שמש בכל קוואזר. מרחק הקוואזר מכדור הארץ הוא כ-12.1 מיליארד שנות אור. בגלל מרחקו העצום, ניתן ללמוד עליו בעזרת ספקטרוסקופיה בלבד.

הכינוי של הקוואזר "s5" לקוח מן " Fifth Survey of Strong Radio Sources" ו-0014 + 81 הם הקואורדינטות שלו.

## הגלקסיה המארחת
הגלקסיה המארחת של S5 0014 + 81 היא גלקסיה אליפטית ענקית, ובמרכזה נמצא חור שחור על־מסיבי שעשוי להיות האחראי לפעילות האינטנסיבית של s50014+81.
ממוזער|טקסט=|קוואזר זוהר
מודלים אבולוציוניים, המבוססים על מסתו של החור השחור העל־מאסיבי של S5 0014 + 81, מנבאים כי יחיה בערך 10^{99} \cdot 1.342 שנים.

בשנת 2009, צוות של אסטרונומים השתמש בטלסקופ החלל סוויפט וצפה בפלט הזוהר של S5 0014 + 81, כדי למדוד את מסתו של החור השחור המרכזי. להפתעתם, הם גילו כי החור השחור המרכזי של S5 0014 + 81 גדול פי 10,000 מהחור השחור במרכז הגלקסיה שלנו (סגיטריוס A*). חור שחור כה גדול – שנוצר מוקדם כל כך ביקום, רק 1.6 מיליארד שנים אחרי המפץ הגדול – מעיד שחורים שחורים על־מסיבים נוצרו מוקדם מאוד.      

קיימת מחלוקת בנוגע לכמה מדויקים הממצאים הללו. ראשית, השיטה ששימשה הייתה למעשה שיטת חישוב עקיפה, ולא הערכה קפלרית של מסלול. שנית, לצורך המדידה השתמשו בספקטרום הגלים הארוכים, ולא באור נראה. שלישית, הקוואזר מוקף בדיסקה גדולה, והוא קורן בכ-40% מבהירות אדינגטון.

## קישורים חיצוניים
* קוואזר באתר מכון דוידסון
* 

## הערות שוליים

קטגוריה:קוואזרים
צ'אק קופר

**צ'ארלס הנרי "צ'אק" קופר** (באנגלית: **Charles Henry "Chuck" Cooper**; 29 בספטמבר 1926 – 5 בפברואר 1984) היה כדורסלן אמריקאי, אשר שיחק בליגת ה-NBA בין העונות –. נודע כשחקן האפרו-אמריקאי הראשון אי פעם שנבחר בדראפט ה-NBA, בשנת 1950. לאורך קריירת המשחק העמיד ממוצעים של 6.7 נקודות, 5.9 ריבאונדים ו-1.8 אסיסטים למשחק.

בספטמבר 2019 הוצג בהיכל התהילה של הכדורסל.

## נעורים וקריירת מכללות
קופר נולד בעיר פיטסבורג שבפנסילבניה. בשנת 1944 החל ללמוד במכללת וירג'יניה המערבית, אך לאחר סמסטר אחד התגייס לצי ארצות הברית לקראת סופה של מלחמת העולם השנייה. בשנת 1946 שוחרר משירותו הצבאי והמשיך את לימודיו האקדמיים באוניברסיטת דוקיין, אשר בעיר הולדתו פיטסבורג. ב-4 עונותיו בקבוצת הכדורסל של האוניברסיטה היא רשמה מאזן כולל של 78 ניצחונות ו-19 הפסדים (80.4%), והשתתפה פעמיים ב"טורניר ההזמנה הלאומי" (NIT) אשר היה באותה תקופה טורניר המכללות היוקרתי ביותר. בעונתו האחרונה בדוקיין קלע 12.0 נקודות בממוצע למשחק, ונבחר לחמישייה השנייה של העונה בליגת המכללות ("Second-team All-American").

## קריירה מקצועית
בשנת 1950 שיחק לתקופה קצרה בקבוצת הראווה הארלם גלובטרוטרס. בדראפט ה-NBA 1950 נלקח קופר בבחירה ה-14 על ידי בוסטון סלטיקס, ובכך היה האפרו-אמריקאי הראשון אי פעם שנבחר בדראפט ה-NBA. לצידו של קופר הצטרפו ל-NBA באותה עונה השחקנים האפרו-אמריקאים "פורצי הדרך" נת'ניאל קליפטון וארל לויד; קליפטון היה הראשון מבין השלושה שחתם על חוזה רשמי בקבוצת NBA (ניו יורק ניקס), ולויד היה הראשון שהשתתף בפועל במשחק NBA (עם וושינגטון קפיטולס, יום אחד לפני משחק הבכורה של קופר).

בעונתו הראשונה עם הסלטיקס היה הקלעי הרביעי בקבוצתו עם 9.3 נקודות בממוצע למשחק, שהתבררו בדיעבד כשיא הקריירה שלו, ובעונות  ו- הפסיד עם בוסטון בשלב גמר האזור המזרחי. ב-4 עונותיו בקבוצה קלע 6.8 נקודות והוריד 6.6 ריבאונדים בממוצע למשחק. בקיץ 1954 הועבר למילווקי הוקס, במדיה קלע 7.2 נקודות למשחק במשך כעונה וחצי. בינואר 1956 שוחרר מההוקס וחתם על חוזה בפורט ויין פיסטונס, עמה העפיל בסיום העונה לגמר ה-NBA. בסדרת הגמר הפסידו הפיסטונס מול פילדלפיה ווריורס (1–4), ובסיומה פרש קופר ממשחק, בגיל 29.

ב-5 בפברואר 1984 נפטר קופר לאחר מאבק בסרטן הכבד, בגיל 57.

## קישורים חיצוניים

* 

## הערות שוליים

קטגוריה:אמריקאים ילידי פנסילבניה
קטגוריה:פנסילבניה: כדורסלנים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני אוניברסיטת דוקיין
קטגוריה:כדורסלני הארלם גלובטרוטרס
קטגוריה:בחירות דראפט של בוסטון סלטיקס
קטגוריה:כדורסלני בוסטון סלטיקס
קטגוריה:כדורסלני מילווקי הוקס
קטגוריה:כדורסלני סנט לואיס הוקס
קטגוריה:כדורסלני פורט ויין פיסטונס
קטגוריה:היכל התהילה של הכדורסל: כדורסלנים
קטגוריה:פיטסבורג: אישים
קטגוריה:אמריקאים שנולדו ב-1926
קטגוריה:אמריקאים שנפטרו ב-1984
Pol-ka

**Pol-ka** היא חברה ארגנטינאית להפקת והפצת סרטים וסדרות טלוויזיה, אשר הוקמה בשנת 1994.

החברה הוקמה בבואנוס איירס על ידי אדריאן סואר, פרננדו בלנקו, ארטאר. אחרי שהם הפיקו בשביל canal 13 הארגנטינאי מספר להיטים, אדריאן סואר קודם למנהל התוכניות של הערוץ. החברה קיבלה זיכיון לסדרות טלוויזיה שמשודרות בערוץ זה בפריים טיים.

סרטי החברה זכו במספר פרסים בארגנטינה. הם נסגרו ב-11 בינואר 2024.

## הפקות נבחרות
* מדיה פלאטה - 2005
* משפחת פיירו - 2007
* יורשי הנקמה - 2011
* אספרנסה - 2015
* סוי לונה - 2016
* 5 כוכבים - 2017
*האח שלי הוא שיבוט - 2018

## קישורים חיצוניים
*  

קטגוריה:חברות להפקת סרטים
קטגוריה:חברות ארגנטינאיות
קטגוריה:סוי לונה
קטגוריה:1994 בארגנטינה
פאם פרידמן

**פאם פרדמן** (בשוודית: **Pam Fredman**; נולדה ב-13 במאי 1950, בגטבורג, שוודיה) היא פרופסורית שוודית למדעי המוח וסגן הנשיא לשעבר של אוניברסיטת גטבורג. משנת 2016, פרידמן היא הנשיאה של ארגון האוניברסיטאות העולמי

## ביוגרפיה
פרדמן סיימה תואר שני במדעים בהנדסה כימית באוניברסיטת צ'למרס בשנת 1973 ודוקטורט לפילוסופיה בנוירוכימיה בשנת 1979. התזה שלה הייתה בנושא "מבנה ותפקוד של גנגליונים".

בין השנים 1995–1997 הייתה ראש המחלקה למדעי המוח.

בשנת 1997 קיבלה מינוי כפרופסור לנוירולוגיה באוניברסיטת גטבורג, והפכה לסגן דיקן הפקולטה לרפואה בין השנים 1997–1998. לאחר מכן המשיכה להיות בתפקידים ניהוליים באקדמיית סולגריאנסקה .

בין השנים 2003–2006 פרידמן הייתה המנהלת והדיקן של האקדמיה לסולגריאנסקה. ב -1 ביולי 2006, מונתה לרקטור אוניברסיטת גטבורג, משרה שהיא החזיקה עד 1 יולי 2017.

פרדמן היא חברת האקדמיה המלכותית השוודית למדעי ההנדסה  מאז 2008.

לאחר מכן כיהנה כסגן הנשיא של אוניברסיטת גטבורג מ-2006-2017. בתפקיד זה, פרידמן שימשה כמנהלת האוניברסיטה ונציגתה העיקרית.

פרדמן שימשה גם כחברת הנהלה במספר ארגונים, ובהם המועצה השוודית למחקר רפואי (1999–2003), החברה הבינלאומית לנוירוכימיה (1995–1999) והפדרציה של מדעי המוח האירופיים (1996–2001)

משנת 2016, פרדמן היא נשיאת ארגון האוניברסיטאות העולמי.
פרידמן ישבה במועצת המנהלים של האוניברסיטה השוודית והאגודה להשכלה גבוהה, SUHF, בין השנים 2007 ו-2014, והיושב ראש שלה בין השנים 2009–2014.

לפרידמן יש למעלה מ-100 פרסומים ו-4,700 ציטוטים.

## פרסים ואותות הוקרה
פרידמן זכתה בפרסים הבאים:
* ESN הוקרה למרצה הצעיר, 1982
* פרס פרנסטרום לחוקר צעיר מבטיח, 1994

## קישורים חיצוניים

## הערות שוליים

קטגוריה:מדענים שוודים
קטגוריה:מדעניות מוח
קטגוריה:נשים זוכות פרסים: מדע וטכנולוגיה
קטגוריה:סגל אוניברסיטת גטבורג
קטגוריה:שוודיות שנולדו ב-1950
קטגוריה:שוודים שנולדו ב-1950
לופיאודון

**לופיאודון** (שם מדעי: *Lophiodon*; מילולית: "שן-מסרק") הוא סוג נכחד של יונק בן הסדרה מפריטי פרסה שהיה קרוב לטפיריים. הוא חי בתחילת האאוקן לפני 51-42 מיליון שנה באירופה. המאובנים שלו התגלו בבור מסל בהסן, גרמניה וגם בצרפת ותוארו ב-1822 בידי החוקר הצרפתי ז'ורז' קיוויה.
## מאפיינים
הלופיאודון היה בעל חיים בינוני באורך 2.5 מטר ובגובה של 1 מטר בכתפיים כשכמה מהמינים הגיעו לגודל של קרנף. הוא נראה כמו טפיר קדום והיה בעל חדק קטן לאיסוף מזון. היה לו גוף עגלגל דמוי-חבית וזרועות שהזכירו את אלה של המשפחה הקדומה כליקותריים. הוא היה ניזון מצמחייה רכה עם שיניו הגדולות אך בעלות החריצים. ככל הנראה לא היה יכול לעכל עשבים וניזון במקום רק משיחים ועלים נמוכים או פרחים. הוא חי בביצות ויערות גשם באירופה הקדומה הלחה.

יצור קדום זה נכחד עם התייבשות תנאי מחייתו הלחים.

## ראו גם
*היראצ'יוס - דמוי-טפיר מאותה תקופה.

## קישורים חיצוניים

קטגוריה:בעלי חיים שתוארו ב-1822
קטגוריה:טקסונים שתוארו בידי ז'ורז' קיווייה
קטגוריה:מפריטי פרסה שחיו באאוקן
קטגוריה:יונקים שחיו באאוקן באירופה
קטגוריה:מגה-פאונה של הפלאוגן באירואסיה
קטגוריה:מאובני טקסונים שתוארו ב-1822
אנופלותריום

[ממוזער|250px|דגמי 3 אנופלותריומים ב[פארק קריסטל פלאס  בלונדון.]]
**אנופלותריום** (שם מדעי: *Anoplotherium*; מילולית: "בהמה לא-חמושה", זאת מאחר שהוא היה חסר ניבים או חטים גדולים) הוא סוג נכחד של מכפיל פרסה מתת-סדרת בעלי כרית שהיה קרובם של הגמליים. הוא חי בסוף האאוקן ואולי עד תחילת האוליגוקן לפני 33–37 מיליון שנה באירופה. המאובנים שלו התגלו בקרבת פריז ותוארו בידי החוקר ז'ורז' קיוויה ב-1804. בהמשך התגלו עוד מאובנים במערב אירופה כמו בפורטוגל ובריטניה. בעבר השתייכו לסוג זה מינים רבים אך חלקם בוטלו עקב ממצאים דומים למינים אחרים.

האנופלותריום היה מאבות הגמלים והלאמות החיות והוא הגיע למשקל 80 ק"ג. עם זאת מראהו לא הזכיר כלל גמל והוא היה בעל זנב ארוך מאוד, גפיים חזקות בעלות 2 אצבעות דומות לפרסות סוס וחוטם רחב בעל שיניים מחודדות אך חלשות יחסית. ככל הנראה יצור זה יכל להגיע לעלים בגובה 2–3 מטרים ולאכול מהם בדומה לג'ירף או צבי ג'ירפי מודרני. הוא הזדקף בעזרת ירכיו העבות וזנבו השרירי כדי להגיע לעלים אלה, תוך קיפול של ברכיו. ייתכן שהתאמה זו נדרשה כדי למנוע תחרות רבה על צמחייה.

יצור זה השתייך לראשונים שבבני הסדרה מכפילי פרסה אשר הפכו לאיטם לבעלי חיים גבוהים ומהירים ששלטו בערבות ויכלו לעכל עשבים באמצעות קיבותיהם מרובות המדורים.

## קישורים חיצוניים

קטגוריה:בעלי חיים שתוארו ב-1804
קטגוריה:טקסונים שתוארו בידי ז'ורז' קיווייה
קטגוריה:בעלי כרית
קטגוריה:יונקים שחיו בפלאוגן באירופה
קטגוריה:מכפילי פרסה שחיו בפלאוגן
קטגוריה:מגה-פאונה של הפלאוגן באירואסיה
טויטו

**טויטו** (לעיתים נכתב: **טוויטו**, **טואיטו** או **טאיטו**) הוא שם משפחה יהודי צפון אפריקאי, הנגזר ממילה בניב הערבי של תוניס שפירושה סוג של "ציפור שחורה".

## הערות שוליים

קטגוריה:שמות משפחה ביהדות תוניסיה
יגאל וילפנד

**יגאל וילפנד** (8 בנובמבר 1944 – 20 באוגוסט 2019) היה סופר, עורך, עיתונאי ומחנך ישראלי, חבר קיבוץ עין השופט ואיש תנועת השומר הצעיר.

## ביוגרפיה
יגאל וילפנד נולד ליוסף ובלה וילפנד בניו-יורק, שם שהה עם הוריו במסגרת שליחותם כאנשי השומר הצעיר באמריקה. לאחר המלחמה חזרו הוריו לביתם בקיבוץ עין השופט. את שירותו הצבאי עשה בנח"ל, ולאחר שחרורו למד לימודים הומניסטים בסמינר אורנים. במהלך שנות ה-70 חינך במוסד הרי אפרים, וכן עסק כעיתונאי בעיתון "על המשמר", וכיהן כמזכיר קיבוצו. במקביל, היה פעיל במפ"ם ובשלום עכשיו. בשנות ה-80 יצא כשליח מטעם הקיבוץ הארצי לארצות הברית, ולאחר מכן נסע למספר שליחויות לברית המועצות, לקראת קליטתם של יהודי ברית המועצות בישראל. בין השנים 1987–1994 ערך וילפנד את פינת "השבוע בקבוץ-הארצי" בעיתון על-המשמר, וכתב בעיתונים שונים, ביניהם מעריב, כל העמק והגליל, והדף הירוק. בין 1994–2005 כיהן כמזכיר עין-השופט במשך שלוש קדנציות, ולאחר מכן החל לעבוד כעורך הוצאת "בכתב" של עין השופט, שם עסק בתיעוד תולדות קיבוצו, תנועתו, וכן בזיכרון השואה. יגאל וילפנד נפטר ב-20 באוגוסט 2019. היה נשוי למיכל ולהם נולדו שלושה ילדים.

## כתביו
* בדרך הביתה, ספרית פועלים, 1983
* מסע בעקבות שאול, ספרית פועלים, 1987
* ויקי, רון-גולן, 1992
* מעגלים, בכתב, 2007
*להתחיל מהסוף: יוסל ובלה, בכתב, 2012.
*בדרכי החיים, בכתב, 2018.

## בעריכתו
* בבכי אותי תקצור, בארי חזק, הוצאת הקבוץ-המאוחד. 1975. חמש מהדורות
* אהרון כהן, גוף ראשון גוף שלישי, ספרית – פועלים. 1990
* מסע בעקבות שאול, שאול יפה, ספרית פועלים 1987
* יוסף וילפנד, דפים מספר, 1975
*אהרון אפרת, ואוסיף ללכת 1990.
* יונה ינאי, דרך חיים 1999. הוצאת
* זלמן לבנה, שומר תמיד 2001 . הוצאת
* משה ברזילי, מהשומר-הצעיר בברוקלין לעין-השופט. הוצאת בכתב, 2006.
* לוי ארגוב, בנתיבי הצלה והעפלה, הוצאת בכתב, 2006
* צבי היילפר, תמיד בדרך, הוצאת בכתב 2007
*ישעיהו גביש, סיפורי מקום - קיבוץ יפתח, הוצאת בכתב, 2008
* כרמלה, כרמלה אלכסנדרון, הוצאת בכתב, 2009
* אביעזר ברלצקי-פרקי חיים, הוצאה עצמית, 2010
* מבטים, סיפורם של מרים ומאיר דרום, הוצאת בכתב, 2011
* פלוגה ז', פולו אלקסלסי, הוצאת בכתב, 2011
* להיות בן אדם, סיפורם של ציפקה ואברהם לבנון, הוצאת בכתב, 2012
* גשרים, ישראל ויזל, הוצאת בכתב, 2012.

## קישורים חיצוניים
*אודות ספריו, אתר סימניה
*דרך הרוח מי ידע? , נחום שור
*המלחמה בתוך מלחמה של חבר עין השופט , אורה ערמוני

## הערות שוליים

קטגוריה:בוגרי אורנים - המכללה האקדמית לחינוך
קטגוריה:ישראלים ילידי ארצות הברית
קטגוריה:סופרים ישראלים
קטגוריה:עורכים ישראלים
קטגוריה:עין השופט: אישים
קטגוריה:עיתונאים ישראלים
קטגוריה:פעילי מפ"ם
קטגוריה:אישים הקבורים בעין השופט
קטגוריה:ישראלים שנולדו ב-1944
קטגוריה:ישראלים שנפטרו ב-2019
קרן פרידריך אברט

**קרן פרידריך אברט** (בגרמנית: **Friedrich-Ebert-Stiftung**; בראשי תיבות: **FES**) היא קרן גרמנית ללא כוונות רווח, המשלבת עבודה של צוותי חשיבה ברמה המקומית והבינלאומית. זו הקרן הפוליטית הוותיקה ביותר בגרמניה.

ערכי הקרן מבוססים על ערכי היסוד של הסוציאל-דמוקרטיה: חופש, צדק וסולידריות, קידום הדמוקרטיה וההשכלה הפוליטית ושאיפה לחברה חופשית שמאפשרת שוויון הזדמנויות פוליטי, כלכלי, חברתי ותרבותי ללא הבדלי מוצא, מגדר או דת, הקרן היא גוף פוליטי עצמאי ופרטי, בעלת קרבה רעיונית למפלגה הסוציאל-דמוקרטית הגרמנית– SPD.

נשיא הקרן, נכון ל-2021, הוא מרטין שולץ.

## היסטוריה
הקרן הוקמה בשנת 1925 על ידי קונרד לודוויג, היא קרויה על שמו של הנשיא הראשון של רפובליקת ויימאר - פרידריך אברט, שבזכות מורשתו הפוליטית נוסדה הקרן והוגדרו מטרותיה. פעילות הקרן הופסקה ב-1933 בגלל עליית המפלגה הנאצית לשלטון, וחודשה ב-1946.

## פעילות הקרן
מטה הקרן יושב בערים בון וברלין ומנהל משרדים ופרויקטים במעל ל-100 מדינות.
* **פעילות למען קידום ההשכלה הפוליטית:** שיפור מעורבות החברה האזרחית בפוליטיקה ובשיח הציבורי והחברתי.
* **[[ייעוץ פוליטי]]: ** פיתוח אסטרטגיות בשאלות מרכזיות בתחומי המדיניות הכלכלית והחברתית, החינוך וקידום הדמוקרטיה.
* **שיתוף פעולה בינלאומי:** שיתוף פעולה בדרכי שלום למען זכויות אדם וחיזוקן של מערכות דמוקרטיות וחברתיות ואיגודים מקצועיים.
* **קידום כישרונות:** קידום סטודנטיות וסטודנטים עם מתן עדיפות למשפחות מעוטות יכולות וממשפחות של מהגרים.
* **טיפוח המורשת הקולקטיבית של הסוציאל-דמוקרטיה** מחקר היסטורי, חברתי-פוליטי לשימור זכר שורשי הסוציאל-דמוקרטיה והאיגודים המקצועיים באמצעות הארכיון והספרייה ופרויקטים העוסקים בהיסטוריה בת-זמננו.

מאז שנת 1982, הקרן נותנת פרס של 10,000 יורו שנקרא "The Political Book" על מנת לקדם ספרות פוליטית איכותית ונועד להזכיר את שריפת הספרים בגרמניה הנאצית ב-1933.

## קרן פרידריך אברט בישראל
לקרן יש נציגות רשמית בישראל, ברמת גן ואף אתר הנתמך בעברית.
* מטרת עבודתה של הקרן בישראל היא לקדם את יחסי הגומלין והדו-שיח בין החברה הישראלית לחברה הגרמנית ולחזק את הידידות ושיתוף הפעולה תוך קידום דיאלוג בין אישים מעצבי דעת קהל בישראל ובגרמניה, ובראשם חברי כנסת בישראל וחברי פרלמנט גרמנים.
* הכנת פרסומים המכילים ניתוח פוליטי של נושאים שעל סדר היום על-מנת לקדם בקרב מקבלי החלטות בשתי המדינות סדר יום ותהליכי קבלת החלטות.
* שיתופי פעולה עם גורמים מקומיים, אזוריים ובינלאומיים כדי לחזק את הצדק החברתי.
* שימור ערוצי תקשורת בין ישראל לפלסטינים ולשחקנים אחרים באזור על מנת לקדם שיח שתומך בפתרון שתי מדינות לשני העמים.
* תמיכה לתוכניות של חילופי משלחות של צעירים מישראל ומגרמניה.
* שלום עכשיו מקבלת כספים מקרן פרידריך אברט, והסמל של הקרן אפילו מתנוסס בכרזות של שלום עכשיו שקראו להגיע לבלפור ולהפגין נגד נתניהו
* בהסתמך על נתונים שאספה תנועת אם תרצו פורסם על ידי יפעת ארליך כי קרן פרידריך אברט שפועלת בישראל כחברת חוץ לא הגישה דו"ח רבעוני על קבלת תרומה מישות זרה, זאת בניגוד להוראות החוק הישראלי.

## קישורים חיצוניים

* 

* אתר קרן פרידריך אברט בישראל
* 

## הערות שוליים

קטגוריה:גרמניה: ארגונים
קטגוריה:ארגונים פוליטיים
2044

## אירועים צפויים
* מאי - הודעת METI שנקראת קריאה קוסמית שנשלחה מהרדיו-טלסקופ יוופטוריה RT-70 שיש לה קוטר של 70 מטר תגיע ליעדה.
* 18 במאי - הגוף קרוב ארץ (68950) 2002 QF15 יעשה את ההופעה הכי קרובה שלו לכדור הארץ.
* 23 באוגוסט - ליקוי חמה מלא מגרינלנד דרך נונאווט, הטריטוריות הצפון-מערביות, יוקון, קולומביה הבריטית, אלברטה, ססקצ'ואן, מונטנה ובסוף הליקוי בזריחה בדקוטה הצפונית.
* ספטמבר - עוד הודעת METI שנקראת קריאה קוסמית שנשלחה מהרדיו-טלסקופ יוופטוריה RT-70 שיש לה קוטר של 70 מטר תגיע אל יעדה, HD 10307.
* 1 באוקטובר - הסתרה של רגולוס על ידי נוגה. האחרונה הייתה ב-7 ביולי 1959. ההסתרה הבאה של רגולוס על ידי נוגה תתרחש ב-21 באוקטובר 3187. אף על פי שכמה מקורות טוענים שזה יתרחש ב-6 באוקטובר 2271.
## לוח שנה

## קישורים חיצוניים

## הערות שוליים

קטגוריה:המאה ה-21 לפי שנים
קטגוריה:שנים עתידיות
כף פיירווד'ר (אנטארקטיקה)

**כף פיירווד'ר** (באנגלית: **Cape Fairweather**; בתרגום לעברית: כף מזג אוויר נאה) הוא כף בחוף המזרחי של ארץ גרהאם שבאנטארקטיקה. 

הכף מכוסה קרח (למעט הסלעים בצידו הדרום-מזרחי והמזרחי), וגובהו 705 מטרים מעל פני הים.

הכף מצוי באמצע הדרך בין קרחון דריגאלסקי וקרחון אוונס.

הכף מפריד בין חוף נורדנשלד לבין חוף אוסקר השני.

## היסטוריה
### גילוי הכף
הכף התגלה בשנת 1947 על ידי סקר שטחי חסות איי פוקלנד.

### מקור השם
אנשי הסקר קראו לכף על שמו של אלכסנדר פיירווד'ר (Alexander Fairweather), קפטן אוניית ציד הלווייתנים בלאנה (*Balaena*) מדנדי, אשר פעלה לאורך החוף הצפון מזרחי של חצי האי האנטארקטי בין השנים 1893–1892.

## לקריאה נוספת
• Ute Christina Herzfeld, **[https://books.google.co.il/books?id=5TsW5lmjJf4C&pg=PA170&lpg=PA170&dq=%22Cape+Fairweather%22+Antarctica&source=bl&ots=m4gOnbwzVI&sig=ACfU3U3oRs5r2hSX4iLC-sfAvHKJyxwm4A&hl=en&sa=X&ved=2ahUKEwjG7NL3qL7hAhWDblAKHRIlAXoQ6AEwDXoECAYQAQ#v=onepage&q=%22Cape%20Fairweather%22%20Antarctica&f=false Atlas of Antarctica: Topographic Maps from Geostatistical Analysis of Satellite Radar Altimeter Data]**, PP 116, 170

• NATIONAL GEOSPATIAL-INTELLIGENCE AGENCY, **[http://www.kp44.org/ftp/SailingDirections/Pilots2/200%20Antarctica%20Planning%20Pilot/Pub200bk.pdf SAILING DIRECTION (PLANNING GUIDE & ENROUTE) ANTARCTICA]**, PP 98 - 99

• Wolfgang Rack, **[https://web.archive.org/web/20190407170201/http://acinn.uibk.ac.at/sites/default/files/Rack_W_2000_Diss.pdf Dynamic Behavior and Disintegration of the Northern Larsen Ice Shelf, Antarctic Peninsula]**, P 97

## קישורים חיצוניים

* כף פיירוות'ר באתר הסקר הגאולוגי של ארצות הברית
* כף פיירוות'ר באתר הגאזט האנטארקטי של ממשלת אוסטרליה
* כף פיירוות'ר באתר הגאזט האנטארקטי המשווה SCAR של ממשלת אוסטרליה
* Demise of Antarctic Ice Shelf Reveals New Life

## הערות שוליים

פיירוות'ר
פיירוות'ר
פיירוות'ר
קטגוריה:הממלכה המאוחדת והאזור האנטארקטי
דסיור קצר-שיער

**דסיור קצר-שיער** (שם מדעי: *Murexia longicaudata*; מכונה גם **דסיור ארוך-זנב**), הוא מין של טורף כיס קטן דמוי חולדה ממשפחת נמיות הכיס האנדמי לאי גינאה החדשה והאיים הסמוכים.
## טקסונומיה
הדסיור קצר השיער תואר מדעית לראשונה בשנת 1866 על ידי הזואולוג הגרמני הרמן שלגל. במקור, הוא תואר כמין בסוג פסקוגל או בסוג אנטכינוס, ובהמשך הוקם עבורו הסוג דסיור ניו-גינאי (*Murexia*); לאחר הקמת הסוג, צורפו אליו בהמשך 4 מינים נוספים: דסיור שחור-זנב, דסיור רחב-פס, דסיור ארוך-אף ודסיור הבאמה. מחקר קלדיסטי משנת 2002 מצא הבדלים משמעותיים בין כל המינים הנזכרים, שהוביל להקצאת סוג נפרד לרובם על ידי הזואולוג האוסטרלי קולין גרובס; מאידך יש שסברו שהדסיור קצר השיער והדסיור רחב הפס בכל זאת צריכים להישאר כמינים היחידים בסוג דסיור ניו-גינאי. ניתוח גנטי משנת 2007, טען לעומת זאת שכל המינים אינם מצדיקים פיצול לסוגים נפרדים, וזוהי הדעה הרווחת כיום.

המשמעות האטימולוגית של השם המדעי של מין זה, היא "עכבר ארוך-זנב".
## אנטומיה ומראה
הדסיור קצר השיער הוא המין הגדול מבין סוגי הדסיורים הניו-גינאים לאחר הדסיור המנומר: אורכו מקצה החוטם עד לקצה הזנב כ-33 ס"מ ומשקלו בסביבות ה-200 גרם. הזכרים גדולים וכבדים בצורה ניכרת מהנקבות. דסיור זה בעל מבנה גוף גוצי וגמיש, עם ראש מחודד, אוזניים קצרצרות וקירחות, וזנב שעיר ודק אשר ארוך יחסית לעומת קרוביו. רגליו קצרות ושעירות, והן בעלות טפרים חדים ורפידות דביקיות בכפות הרגליים.

כפי שמרמז שמו, לדסיור קצר השיער פרווה חלקה וקצרה במיוחד אשר יוצאת דופן יחסית לדסיורים אחרים הידועים בפרוותם השעירה והזיפית. צבע הפרווה הכללי הוא חום אפרפר בהיר או בז' דהוי, עם נטייה לחום כהה בפלג הגוף האחורי, ברגליים, בלחיים ומהמצח עד לקצה הזנב. הגחון, הסנטר, הגרון ופנים הרגליים - צהבהבים או כתמתמים. כפות הרגליים, האוזניים והחוטם ורדרדים. הזנב כהה בצידו העליון ולבן בצידו התחתון.

## תפוצה וביולוגיה
הדסיור המנומר אנדמי לאי גינאה החדשה, והוא בעל התפוצה הרחבה ביותר מבין הדסיורים החיים באי. הוא מצוי במרבית חלקי האי - הן בשטח פפואה והן בשטח אינדונזיה, אך נעדר מהמישור הדרומי ומחצאי האיים המזרחיים: בומבראי וראש-ציפור. הוא חי באופן טבעי גם באי יאפן בצפון גינאה, והובא על ידי האדם לאיי ארו בדרום גינאה. בית הגידול שלו מורכב בעיקר מיערות גשם טרופיים לאורך רכסי ההרים של גינאה החדשה; בדרך כלל בגבהים של 1,800 מטר מעל פני הים, אך הוא מצוי הן בגבהים נמוכים של כ-600 מטר והן בכרי דשא תת-אלפינים בגבהים של 2,200 מטר.

המידע על האקולוגיה והביולוגיה של הדסיור קצר השיער מועט מאוד בדומה לסוגי דסיורים רבים. הוא טפסן עצים מעולה תודות לטפריו ולרפידות בכפות הרגליים, ובונה לעצמו קן למקלט במרומי העצים או על הקרקע; הוא ניזון מחרקים ומחולייתנים זעירים, ופעיל בשעות היום בגפו. הדסיור יכול להתרבות לאורך השנה, והנקבה ממליטה 4 גורים לכל היותר לאחר תקופת הריון של 19 ימים. הגורים שוהים בתקופה הראשונה לחייהם בקפל עור דמוי כיס סביב הפטמות.
## מצב שימור
הדסיור קצר השיער מסווג על ידי הרשימה האדומה של IUCN במצב השימור **[[ללא חשש]]** (LC), בשל תפוצה רחבה, העדר איומים משמעותיים, וכי אין זה סביר שתהיה בעתיד הקרוב ירידה המצדיקה סיווג בקטגוריה מאוימת יותר. הוא מצוי במספר אזורים מוגנים.

## קישורים חיצוניים

* תמונה של דסיור קצר-שיער
## הערות שוליים

קטגוריה:בעלי חיים שתוארו ב-1866
קטגוריה:טקסונים שתוארו בידי הרמן שלגל
קטגוריה:נמיות כיס
קטגוריה:יונקים יחידים בסוגם
קטגוריה:יונקים ביערות הגשם של אוקיאניה
קטגוריה:אינדונזיה: יונקים
עדות ק. צטניק במשפט אייכמן

[ממוזער|[יחיאל די-נור במהלך המשפט]]
**[[עדות]]ו של ה[[סופר]] [[יחיאל די-נור]] ב[[משפט אייכמן]]**, ניתנה במושב ה-68 של המשפט, ביום 7 ביוני 1961 (כ"ג בסיוון תשכ"א), בדבריו תיאר את מחנה ההשמדה אושוויץ כ"פלנטה אחרת". עדותו זו נקטעה עקב התעלפותו טרם סיים את דבריו. בעדותו חשף את זהותו בשם העט "**ק. צטניק**". אופי עדותו והתעלפותו במהלכה, עוררו הדים רבים, והפך לאירוע מכונן בזיכרון השואה.

## רקע
מטרת עדותו של ק. צטניק, כמו של עדים נוספים, הייתה בעיקר להמחיש את זוועות השואה, ולאו דווקא להתייחס לפשעים של הנאשם, אדולף אייכמן, שאליו התוודע במהלך השואה. לעיתונאי וההיסטוריון תום שגב, סיפר כי מכר שלו הצליח לסדר לו דרכון של הונדורס, שהועבר לו באמצעות שגרירות שווייץ בברלין ומפקדת הגסטפו בקטוביץ. בעקבות זאת, הוא הובא אל לשכת מפקד הגסטפו בעיר, אלפרד דראייר. בעודו בלשכה, נכנס לחדר קצין בדרגה גבוהה יותר. הוא עיין בניירות, קרע אותם והשליך אותם לפח. רק מאוחר יותר נודע לדי-נור שהקצין הזה היה אדולף אייכמן.

ב-7 ביוני 1961 נאות די-נור לשמש עד במשפטו של הפושע הנאצי אדולף אייכמן שנערך בירושלים, כיוון שהיה בין המעטים שפגשו את אייכמן בתקופת השואה ונותרו בחיים. אייכמן נכח באחת משתי הפעמים שבהן נחקר בחדר העינויים של הגסטאפו.

## העדות
ממוזער|התמוטטותו של די-נור במהלך עדותו במשפט, 7 ביוני 1961
מיד בתחילת מתן עדותו במשפט, לאחר כשמונה דקות במהלכן התבקש למסור את פרטיו האישיים ולהזדהות, קם די-נור מכסאו שעל דוכן העדים והתמוטט על רצפת האולם. השופטים נאלצו להפסיק את הישיבה ודי-נור הוצא מהאולם על אלונקה ופונה לבית החולים, שם שהה כשישה חודשים לאחר מכן. די-נור נדרש במשפט להזדהות בפעם הראשונה בשמו האמיתי.

בתחילת עדותו במשפט אייכמן, התייחס די-נור אל אושוויץ כ"**פלנטה אחרת**". עדותו, שבמהלכה התעלף, הייתה קצרה, ונותרה חרותה בזיכרון הקולקטיבי כאחד מסמלי הטראומה של השואה. די-נור סיפר לתום שגב כי הזדהותו בשמו האמיתי הייתה הסיבה לכך שהתעלף.

וזו לשון עדותו, שבאה בעקבות שאלתו של התובע "מה הסיבה שבגללה חסית בשם הספרותי ק. צטניק?"

המשורר דן פגיס אשר נמנע מלהעיד במשפט אייכמן, התעמת בשירו "עדות" עם הגדרת אושוויץ כ"פלנטה אחרת" וכתב: "לֹא לֹא / הֵם בְּהֶחְלֵט / הָיוּ בְּנֵי-אָדָם: מַדִּים, מַגָּפַיִם. / אֵיךְ לְהַסְבִּיר. הֵם נִבְרְאוּ בְּצֶלֶם...".

## רושם
לטענת שגב, התעלפותו הייתה "הרגע הדרמטי ביותר במהלך המשפט" ואף "אחד הרגעים הדרמטיים בתולדות המדינה". העדות והאירוע שהתרחש בבית המשפט, ובעיקר העובדה שזו הייתה הפעם הראשונה בה נחשפה זהותו ונודע לקהל בארץ ובעולם מיהו האיש העומד מאחורי השם ק. צטניק, הפכו לאחד מסמליו המובהקים של משפט אייכמן, ששב ומאפיין את הזיכרון בימי השואה. אולם לאחר המשפט, אסר די-נור על המוציאים לאור לפרסם את תמונתו, סירב להתראיין ולא דיבר בציבור.

## קישורים חיצוניים
* עדותו של דינור במשפט אייכמן, באתר Youtube
* דן לאור, הפלנטה האחרת: עדותו של ק.צטניק, באתר Youtube

## הערות שוליים

קטגוריה:משפט אייכמן
.org

ממוזער|ימין|סיומת org
**.org** (מאנגלית: **organization**) היא סיומת אינטרנט לשמות מתחם (Domains), אשר נמצאת בשימוש נרחב באינטרנט. סיומת זו היא אחת הסיומות המקוריות אשר הוגדרו בינואר 1985, והפכה לסיומת הנפוצה ביותר לשמות מתחם. הסיומת מגיע מהמילה האנגלית organization – ארגון, ונועדה לאתרים של גופים ללא כוונת רווח, אך כלל זה אינו נאכף. מספר הכתובת הרשומות תחת סיומת זו גדל מפחות ממיליון בשנות התשעים, לעשרה מיליון נכון ליוני 2013. בין הכתובות נמצאת גם he.wikipedia.org, אתר ויקיפדיה זה.

## היסטוריה
התחום .org היה אחד מהסיומות המקוריות ברמה העליונה של שמות המתחם, יחד עם com, us, edu ,gov ,mil ו־net שהוקמו בינואר 1985. הוא נועד במקור עבור ארגונים ללא כוונת רווח או ארגונים בעלי אופי לא מסחרי שלא עמדו בדרישות עבור סיומות אחרות. חברת MITRE הייתה הקבוצה הראשונה שרשמה תחום של ארגון עם *mitre.org* ביולי 1985. הסיומת מופעלת מאז 1 בינואר 2003 על ידי הארגון Public Interest Registry, אשר לקח על עצמו את המשימה מ־VeriSign Global Registry Services, חטיבה של החברה VeriSign.

## קישורים חיצוניים

* 

## הערות שוליים

קטגוריה:עמותות
לנגור זהוב

**לנגור זהוב** (שם מדעי: *Trachypithecus geei*) הוא מין של קוף אסייתי בן הסוג לוטונג האנדמי ליערות מערב אסאם שבצפון-מזרח הודו ואולי גם לקצה המערבי של בהוטן. קוף זה הוא אחד מהמאוימים בפרימטים של הודו והוא מצוי בסכנת הכחדה עקב כריתת יערות והצפיפות האנושית באזור. לעיתים קוף זה מכליא עם קרובו, לנגור הכיפה (*Trachypithecus pileatus*). הוא נודע לעולם בידי החוקר אדוארד גי, שקרוי בשמו המדעי של הקוף.
## מאפיינים
הקוף מצוי רק ביערות שממערב בראהמאפוטרה סביב נהר מנאס ונהר סאקוש באסאם וטריפורה ואולי גם בקצה המערבי של בהוטן. טווח המחיה שלו מסתכם ב-60 ק"מ בערך. הקוף נדיר ולא נמצא לעיתים רבות, כך שלא ידוע איפה הוא מצוי לרוב, אם כי חלק מהקופים חיים ביער השימור קקויג'נה (Kakoijana reserved forest).

אורך קוף זה מגיע ל-90 ס"מ ומשקלו ל-9-12 ק"ג. הזכרים גדולים מהנקבות ובעלי רעמת עבה סביב הפנים. צבע הפרווה לבנה-קרם עם חזה ופנים כתומות, מהם קיבלו את שמם. הקוף משמיע קריאות רועשות כדי להרתיע יריבים ולשמור על הנקבות שלעיתים נמצאות בקבוצות של 22 מתחת שלטון של זכר אחד. הלנגור הוא צמחוני וניזון מעלים, פרחים, פירות וכן מעשבי תיבול וירקות.

### תת-מינים
* *Trachypithecus geei geei*
* *Trachypithecus geei bhutanensis*

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:קולובים
קטגוריה:הודו: יונקים
סנאי רטופה הודי

**סנאי רטופה הודי** (שם מדעי: *Ratufa indica*) הוא מין של סנאי גדול מהסוג רטופה אשר חי בתת-היבשת ההודית ביערות של הודו.

## מאפיינים
זהו אחד מהסנאים הגדולים ביותר בעולם והוא מגיע לגודל של חתול בוגר, באורך של 36 ס"מ, זנב באורך 0.9 מטר ומשקל של 2 ק"ג בבגרות. הסנאי בעל פרווה עבה בצבע אדום-ערמוני והזנב, הכתפיים והעורף בצבע צהבהב-קרם עד לבן. האוזניים גדולות ושחורות והפנים ורדרדות-חומות כהות. לסנאי זנב ארוך העוזר לו לשמור על איזון תוך כדי תנועה בין הענפים.

תפוצת הסנאי היא ביערות נשירים ויערות ירוקי עד בהודו עד למאדהיה פרדש. הוא שוכן על העצים ומגיע עד לצמרות ויכול לקפץ עד לאורך 6 מטרים. הוא יורד רק לעיתים נדירות לקרקע. הסנאי ניזון מאגוזים, פירות, ונבטים. בתורו הוא משמש טרף לנמרים ועופות דורסים.

## תת-מינים
* *Ratufa indica indica*
* *Ratufa indica centralis*
* *Ratufa indica dealbata*
* *Ratufa indica maxima*

## תמונות

The Indian giant squirrel.jpg
Malabar giant sqirrel.jpg
Indian Giant Squirrel or Malabar Giant Squirrel.jpg
Malabar giant squirrel (2) by N. A. Naseer.jpg


## קישורים חיצוניים

## הערות שוליים

קטגוריה:בעלי חיים שתוארו ב-1777
קטגוריה:טקסונים שתוארו בידי יוהאן כריסטיאן ארקסלבן
קטגוריה:רטופה
קטגוריה:הודו: יונקים